stanford-oval/wikipedia huggingface dataset:
חזקת החפות מפשע
הערות שוליים

↑  נחום רקובר "המשפט העברי בפסיקת בתי המשפט בישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 203: חובת הרשות המנהלית להעמיד את האזרח בחזקת זכאי. אתר דעת
↑  (Coffin v. U.S. 156 U.S. 432, 453 (1895
↑  (Taylor V. Kentucki US 487 (1978
↑  דורון מנשה, איל גרונר, מהות הספק הסביר במשפט הפלילי: מידת ההוכחה מעבר לספק סביר וההבחנה בין זיכוי מחמת הספק לזיכוי מוחלט, הוצאת נבו, 2017
↑  בג"ץ 4597/14 מוחמד חסאן חליל עואודה ואחרים נ' המפקד הצבאי לאזור הגדה המערבית, ניתן ב־31 בדצמבר 2014;
בג"ץ 4177/18 נסרין קבהא ואחרים נ' המפקד הצבאי לאזור הגדה המערבית, ניתן ב־7 ביוני 2018
↑  חוק הרשויות המקומיות (בחירת ראש הרשות וסגניו וכהונתם), ספר החוקים הפתוח, באתר ויקיטקסט
↑   עמנואל גרוס, אפילו אם יוגש נגדו כתב אישום, באתר הארץ, 8 באוגוסט 2017
| --- | --- |
בקרת זהויות :  NLI: 987007534089605171  BNE: XX529952  GND: 4186955-2  LCCN: sh85106576
חיים בהקיץ

| --- | --- |

כרזת הסרט
 בימוי:  ריצ'רד לינקלייטר 
 הופק בידי:  טומי פאלוטה, ג'ונה סמית' 
 תסריט:  ריצ'רד לינקלייטר 
 עריכה:  סנדרה אדיר 
 שחקנים ראשיים:  ויילי ויגינס
 מוזיקה:  גלובר גיל
 צילום:  ריצ'רד לינקלייטר, טומי פאלוטה 
 מדינה:  ארצות הברית 
 חברת הפקה:  Thousand Words
 חברה מפיצה:  Fox Searchlight Pictures
 שיטת הפצה:  וידאו על פי דרישה 
 הקרנת בכורה:  19 באוקטובר 2001 ארצות הברית
 משך הקרנה:  99 דק' 
 שפת הסרט:  אנגלית 
 סוגה:  סרט דרמה, סרט פנטזיה 
 הכנסות:  $3,176,880
 הכנסות באתר מוג'ו:   wakinglife
 דף הסרט ב־IMDb
 
חיים בהקיץ (באנגלית: Waking Life) הוא סרט אנימציה עצמאי אמריקאי שיצא בשנת 2001 בבימויו של ריצ'רד לינקלייטר. הסרט עוסק בטבעם של החלום, התודעה והאקזיסטנציאליזם.
הסרט כולו נעשה בשיטת הרוטוסקופיה - צילום וידאו של התרחשות עם שחקנים חיים, כשלאחריו צוות של אמנים עוברים על כל פריים במחשב ומציירים על הסצנה והדמויות, מוסיפים קווים מסוגננים וצבעים. הסרט מכיל מספר הקבלות לסרט "בטלנים בטקסס" (1991) של לינקלייטר. כמו כן באחת מהסצנות בסרט מופיעים ג'ולי דלפי ואית'ן הוק עם הדמויות של סלין וג'סי מהסרט "לפני הזריחה" גם הוא של לינקלייטר, מה שבסופו של דבר עורר את הרעיון לסרט ההמשך "לפני השקיעה".
עלילה

בחור עלום שם חי בחלום בו כל חוקיות הנוגעת לחיי היום יום איננה תקפה, פיזיקלית ורעיונית. הוא עובר מסצנה לסצנה ללא היגיון בין המעברים. בכל סצנה מעורבות דמויות נוספות החל מחוקרים מוזרים, אמנים וכלה בלקוחות קבועים של מסעדות וחברים, כשבמהלכן עוסקים בדיונים פילוסופיים כגון מטאפיזיקה, בחירה חופשית, חברה ומשמעות החיים. במשך רובו של הסרט הגיבור מקשיב בשקט, אך מאוחר יותר הוא משתתף בדיונים באופן פעיל ונלהב. ישנן סצנות שאינן אפילו כוללות את נוכחותו של הגיבור, אלא מראות מונולוג של אדם בודד או דיאלוג של צמד על נושאים פילוסופיים מנקודת מבט חסרת גוף. לאורך הדרך הסרט נוגע בנושאים נוספים כגון אקזיסטנציאליזם, אינטרנציונל סיטואציוניסטי (Situationist International), פוליטיקה, פוסט-יומניטי (Posthuman), התאוריה הקולנועית של אנדרה באזאן, וחלימה מודעת. בנוסף יש אזכורים בסרט של דמויות ספרותיות ואינטלקטואליות מפורסמות בשמן, כגון פיליפ ק. דיק. (מאוחר יותר הוציא לינקלייטר סרט בטכניקה זהה לסרט זה - "סורק אפלה", המבוסס על ספר בעל אותו שם של ק. דיק.)
בהדרגה מתחיל הגיבור להבין שהוא חי בחלום נצחי שמדי פעם נשבר בהתעוררויות שווא. עד לרגע זה הוא בעיקר צופה מן הצד על הכל באופן פסיבי, אם כי זה משתנה במהלך שיחה עם אישה שבתחילה חלפה על פניו, אך חזרה בה והחלה לשתף אותו ברעיונותיה היצירתיים. הוא נזכר שמכורח הגילוי שלו חייבת היא איפוא להיות דמות בחלום שלו ואף שואל אותה על כך. בעקבות זאת הוא משוחח בפתיחות רבה יותר עם דמויות החלום שנקרות בדרכו. עם זאת הוא מתחיל לשקוע בייאוש בהיותו לכוד בתוך עולם החלומות הבלתי פוסקים ופתירים.
השיחה האחרונה של הגיבור היא עם דמות שנראית במקצת דומה לו עצמו, אשר פגש אותה בקצרה מוקדם יותר בסרט (הדמות היא הבמאי של הסרט, לינקלייטר). השיחה חושפת את תובנותיה של הדמות; המציאות עשויה להיות רגע יחיד שהאדם מפרש אותה בטעות כזמן (ובכך, חיים), שהחיים כפי שחיים אותם הם השלילה המתמדת של ההזמנה של אלוהים להיות אחד עם היקום. החלומות מציעים לנו הצצה אל הטבע האינסופי של המציאות, ועל מנת להיות חופשיים מההזייה ששמה חיים, האדם רק צריך לקבל את ההזמנה של אלוהים.
בסצנת הסיום של הסרט נראה הגיבור הולך לכיוון דרך פרטית של בית כשפתאום הוא מתחיל לרחף באוויר, שהיא מקבילה לסצנת הפתיחה של הסרט בה נראה ילד קטן צף באוויר בדיוק באותו מקום. שלא כמו הילד שתפס בחוזקה בידית של המכונית, הגיבור נוגע בהיסוס באותה ידית אך הוא מרפה ועולה מעלה מעל הרכב והעצים, מגיע למרחב הכחול האינסופי של השמיים עד שהוא נעלם לגמרי מן העין.
בנוסף, הסרט מציע הצעה שהחיים שלאחר המוות הם חלום אחד ארוך.
ליהוק

ויילי ויגינס מופיע בתפקיד הגיבור.
בסרט יש תפקידים קטנים רבים בהופעות משחק ובהופעות קמע:
ריצ'רד לינקלייטר (הבמאי)
איימון הילי
טימותי לביץ'
אדם גולדברג
ניקי קאט
אלכס ג'ונס
סטיבן סודרברג
אית'ן הוק
ג'ולי דלפי
סטפן פרינס
קאווה זאהדי
אוטו הופמן
אקילו גברוולד
לואיס מ. מאקיי
דייוויד סוסה
רוברט סולומון
קים קריזן
הפקה

כדי להוסיף לסרט את אפקט דמוי החלום, נעשה שימוש בסרט בטכניקת ההנפשה רוטוסקופיה. התחושה של הסרט משתנה ללא הרף, ונעשית זרה יותר ככל שהסרט ממשיך. האנימטורים השתמשו במחשבי אפל מקינטוש off-the-shelf שהם זולים יותר.
הקרנות

הקרנת הבכורה של הסרט הייתה בפסטיבל סאנדנס בינואר 2001, והסרט יצא לאור במספר מוגבל של בתי קולנוע בארצות הברית ב-19 באוקטובר 2001.
ביקורות

תגובות הביקורות לסרט היו בעיקר חיוביות. על פי Rotten Tomatoes, 80% מהמבקרים נתנו ביקורת חיוביות בהתבסס על 143 ביקורות, ודעת הקונצנסוס היא שהסרט הוא "חוויית מוחין ייחודית". על פי Metacritic, הסרט קיבל ציון ממוצע של 82/100 בהתבסס על 31 ביקורות. רוג'ר איברט משיקגו סאן-טיימס העניק לסרט ארבעה כוכבים מתוך ארבעה, כשהוא מתאר את חוויית הסרט כ"מקלחת קרה ומחזקת של הבהרת רעיונות". מאוחר יותר (ב-2009) כלל איבריט את הסרט ברשימת "הסרטים הגדולים שלו". ליסה שורצבאום מאנטרטיינמנט ויקלי העניקה לסרט ציון A כשהיא מתארת אותו כ"עבודת אמנות קולנועית שבה צורות ומבנים מנסים לתפוס את ההיגיון הפנימי של נושא החלומות וההליכה לקולנוע". סטפן הולדן מהניו יורק טיימס כתב על הסרט כי הוא "כה וירבלי זריז וחדשני מבחינה ויזואלית שאתה לא יכול לספוג את זה, אלא אם כן יש לך את כל השכל שלך עליך." דייב קר גם הוא מהניו יורק טיימס מצא כי הסרט "מקסים, נזיל, מצחיק" והצהיר כי "הסרט אף פעם לא הרגיש כבד מדי או בעל שאפתנות יתרה."
הערות שוליים

↑  חיים בהקיץ (2001), באתר Box Office Mojo
↑  Hawke and Delpy reunite ‘Before Sunset’, באתר Today‏ 7 במאי 2004
↑  חיים בהקיץ באתר Rotten Tomatoes
↑  חיים בהקיץ באתר Metacritic
↑  רוג'ר איברט, Waking Life, שיקגו סאן-טיימס 19 באוקטובר 2001
↑  רוג'ר איבריט, Waking Life, שיקגו סאן-טיימס, 11 בפברואר 2009
↑  ליסה שורצבאום, Waking Life, אנטרטיינמנט ויקלי, 18 באוקטובר 2001
↑  סטפן הולדן, Surreal Adventures Somewhere Near the Land of Nod, הניו יורק טיימס, 12 באוקטובר 2001
↑  דייב קר, FILM; Waking Up While Still Dreaming, ניו יורק טיימס, 14 באוקטובר 2001
| --- | --- |
בקרת זהויות :  GND: 7740105-0  VIAF: 203792740   WorldCat (עם VIAF): 203792740
טום ברוקו

| --- | --- |

טום ברוקו ב-2015
 לידה:  6 בפברואר 1940 (בן 84) ובסטר, דקוטה הדרומית, ארצות הברית 
 מדינה:  ארצות הברית ארצות הברית
 השכלה:  אוניברסיטת איווה  אוניברסיטת דקוטה הדרומית  Yankton High School 
 תקופת הפעילות:  מ-1960
 פרסים והוקרה:  Walter Cronkite Award for Excellence in Journalism (2006)  פרס אדוארד מורו (2006)  Weintal Prize for Diplomatic Reporting (2013)  פרס החופש (2011)  עמיתי הבית הלבן  דוקטור לשם כבוד מאוניברסיטת הופסטרה  פרס הורשיו אלג'ר  לגיון הכבוד  מדליית החירות הנשיאותית  מדליית ניקולס מנשיא אוניברסיטת ואנדרבילט  עיטור ארבע החירויות - חירות הדיבור 
 קישורים חיצוניים
 פייסבוק:  tombrokawbooks
 טוויטר:  tombrokaw
 חתימה:   
 
טוֹם ברוקו (באנגלית: Tom Brokaw; נהגה: broʊkɔ) ובשמו המלא תומאס ג'ון ברוקאו (באנגלית: Thomas John Brokaw; נולד ב-6 בפברואר 1940) הוא סופר, עיתונאי ואיש טלוויזיה אמריקאי.
במשך 22 שנים (1982–2004) היה ברוקו העורך הראשי של מהדורת חדשות הערב (אנ') הפופולרית של רשת NBC. ונמנה עם "שלושת הגדולים" ששלטו בחדשות בטלוויזיה האמריקאית בשנות ה-80 וה-90 של המאה ה-20 ובראשית שנות האלפיים, לצד מתחריו פיטר ג'נינגס (ABC) ודן ראד'ר (CBS).
בשנים האחרונות הוא משמש כתב מיוחד לחדשות NBC, מחבר ספרים ועובד על תוכניות תעודה.
ב-22 בינואר 2021 הודיעה רשת NBC כי ברוקו יפרוש משירות פעיל ברשת לאחר 55 שנים ברציפות באותה רשת חדשות.
ברוקו טבע את המונח "הדור הגדול ביותר" (The Greatest Generation) כשהתייחס לדור של האנשים שנולד וגדל בתקופת השפל הגדול (1929-1939) בארצות הברית ולחם או לקח חלק אקטיבי במלחמת העולם השנייה (1945-1939).
הסעת חום

מעבר חום בהסעה הוא מנגנון העברת חום ממקום אחד לשני על ידי תנועה של זרמים.
הסעה היא בדרך כלל הצורה הדומיננטית של מעבר חום בנוזלים וגזים.
אף על פי שלרוב מתייחסים להסעה כמנגנון מעבר חום עצמאי, הסעה משלבת בתוכה תהליכים של הולכה (דיפוזית חום) ואדבקציה (החום שעובר עם נוזל מנקודה לנקודה).
המונח הסעה מתייחס להעברת חום על ידי תנועת זורם, אבל אדבקציה הוא המונח המדויק יותר לתאר מעבר חום כתוצאה ממעבר מסת זורמים מנקודה אחת לשנייה.
תהליך מעבר החום ממוצק לנוזל או ההפך דורש מעבר חום לא רק על ידי אדביקציה אלא גם על ידי דיפוזיה והולכה של חום דרך שכבת הגבול הנייחת ליד המוצק.
כתוצאה מכך תהליך מעבר החום בזורם בתנועה מצריך גם דיפוזיה וגם אדביקציה, לתהליך זה קוראים בדרך כלל הסעה. למשל הסעה שקורית בקליפת כדור הארץ גורמת לתזוזת הלוחות הטקטונים.
קיימים שני מנגנונים עיקריים של הסעה, הראשון הוא "הסעה מאולצת" אשר נגרמת על די תנועה של זורם בדרכים שהם לא "כוחות ציפה". לדוגמה משאבת מים באוטו.
השני הוא הסעה טבעית אשר נגרמת כתוצאה מכוחות ציפה בזורם כאשר הזורם מחומם. לדוגמה עשן העולה מארובה כאשר יש אש דולקת.
חימום הזורם גורם לשינוי קל בצפיפותו מה שגורם לתנועת הזורם כתוצאה מהפרשי לחצים.
מעבר חום בהסעה מאגד בתוכו שני מכניזמים.
בנוסף למעבר אנרגיה כתוצאה מתנועת מולקולות רנדומלית (דיפוזיה), אנרגיה מועברת על ידי כל המסה (הסתכלות מיקרוסקופית) של הזורם.
תנועה זו של המסה נובעת מהעובדה שבכל רגע מספר מולקולות גדול זזות ביחד תנועה כזאתי בנוכחות גרדיאנט טמפרטורה תורמת למעבר חום.
מכוון שהמולקולות משמרות את תנועתם הרנדומליות מעבר החום הכולל נגרם כתוצאה מסופרפוזציה של האנרגיה העצורה במולקולות ובנוסף בתנועת מסת הזורם הכוללת.
נהוג להשתמש במושג הסעה כאשר מתייחסים לתהליך המשולב ובמונח אדביקציה כאשר מתייחסים כהעברה כתוצאה מתנועת מסת הזורם.
סקירה

הסעה היא מעבר אנרגיה תרמית ממקום אחד לאחר על ידי תנועה של זורמים, אף על פי שלרוב מתייחסים להסעה כשיטת העברת חום אופיינית, הסעה מאגדת בתוכה את האפקט המשולב של הולכה וזרימת זורם או החלפת מסה.
ישנם שני סוגים של מעבר חום בהסעה:
"הסעה חופשית" ("טבעית"): המונח הסעה טבעית משמש כדי לתאר את המצב שבו הסעה נגרמת כתוצאה של כוחות ציפה שנגרמים עקב שינויים בצפיפות כתוצאה משינוי הטמפרטורה בזורם.
בהיעדר מקור חיצוני כאשר הזורם במגע עם משטח חם המולקולות שבו נפרדות ומתפזרות מה שגורם לזורם להיות פחות צפוף, כתוצאה מכך החלק החם שבזורם עולה והחלק הקר יורד למטה ונוצרת זרימה וכתוצאה מכך חום עובר מהמשטח לחלק הקר ביותר של הנוזל.
דוגמאות לכך עשן המתמר ממדורה וסרקולציה של מים בסיר כאשר מחממים אותו.
"הסעה מאולצת": הסעה מאולצת היא מונח המתאר תנועת זורם כתוצאה ממקור חיצוני כמו מאווררים, משאבות, מה שגורם לזרם הסעה מלאכותי.
ניתן בנוסף לסווג הסעה על ידי זרימות חיצוניות ופנמיות.
זרימה פנימית מתרחשת כאשר הזורם תחום על ידי גבול מוצק למשל זרימה בתוך צינור.
זרימה חיצונית מתרחשת כאשר אינו מוגבל על ידי מעטפת של מוצק כמו למשל זרם אשר פוגש לוח ישר.
בשני המנגנונים הללו הסעה יכולה להיות או טבעית או מאולצת או גם וגם.
הטמפרטורה הממוצעת של הזורם היא נקודת התייחסות נוחה על מנת להעריך תכונות הקשורות למעבר חום בהסעה, במיוחד בישומיים הקשורים לזרימה בצינורות או בתעלות.
חוק ניוטון לקירור

מעבר החום בהסעה ניתן במקרים מסוימים לייצוג על ידי "חוק ניוטון לקירור", אשר מתייחס למקרים שבהם מקדם מעבר חום בהסעה אינו תלוי (באופן יחסי) בהפרש הטמפרטורות בין הגוף לסביבה. מצב זה נכון לפעמים אבל לא כולל בתוכו את כל המצבים (בהמשך הדף ישנן דוגמאות למצבים בהם מקדם מעבר חום בהסעה כן תלוי בטמפרטורה).
החוק של ניוטון אשר דורש מקדם מעבר חום בהסעה קבוע גורס כי קצב מעבר החום מהגוף אל הסביבה פרופורציונלי להפרש הטמפרטורות בין הגוף לסביבה.
קצב מעבר החום תחת נסיבות כאילו מתואר למטה:
חוק הקירור של ניוטון הוא פתרון למשוואה הדפרנציאלית המתקבלת מחוק פורייה:
Q – היא האנרגיה התרמית ב־"ג'ול".
h – הוא מקדם מעבר חום בהסעה ב־(W/m2 K).
A – הוא שטח החתך בו מתרחש מעבר החום ב־(m2).
T – היא הטמפרטורה של שטח הגוף והמעטפת שלו.
T_{\text{env}} – היא טמפרטורת הסביבה (הטמפרטורה "במרחק רב" מהגוף).
\Delta T(t)=T(t)-T_{\text{env}} – הוא הפרש הטמפרטורות בין הסביבה והגוף כתלות בזמן.
מקדם מעבר החום בהסעה – h תלוי בתכונות הפיזיקליות של הזורם, בגאומטריה של הבעיה ובמצבים הפיזיקליים שבהן ההסעה מתרחשת.
כתוצאה מכך מקדם מעבר החום בהסעה אינו קבוע וצריך לקבוע אותו, באופן ניסויי, עבור כל בעיה נתונה בנפרד.
נוסחאות וקורלציות לחישוב מקדם מעבר החום בהסעה זמינות בספרות עבור מגוון של מצבים שונים וזורמים שונים.
בזרימות למינריות (זרימה שכבתית) מקדם מעבר החום בהסעה נמוך ביחס לבזרימות טורבולנטיות (מערבולתית), כיוון שעבור זרימות טורבולנטיות שכבת הגבול (שכבה זורם נייחת אשר קרובה למשטח), דקה יותר.
לעומת זאת נשים לב שהחוק של ניוטון לא תקף אם בזרימה מתרחש מעבר בין זרימה למינרית לטורבולנטית, מכיוון שמעבר זה ישנה את מקדם מעבר החום בהסעה, h, אשר תחת ההנחות של חוק ניוטון לקירור נשאר קבוע כאשר פותרים את המשוואה.
החוק של ניוטון דורש שמעבר החום הפנימי בתוך הגוף יהיה גדול בהשוואה למעבר החום בהסעה (מודל קיבול חום מקובץ), המקרה הנ"ל לא תמיד נכון (ראה מעבר חום), על מנת לקבל פילוג טמפרטורות מדויק בגוף נדרש לבצע אנליזה המבוססת על השתנות מקדם מעבר החום בהסעה בטמפרטורות שונות, זהו לרוב מצב בבעיות של הסעה טבעית, ובמצבים הנ"ל חוק ניוטו לקירור אינו שמיש.
חוק ניוטון לקירור > פתרון במונחי קיבול חום של גוף

אם נתייחס לכל גוף כמאגר אנרגיה תרמית עם אנרגיה תרמית כוללת שפרופורציונלית לקיבול חום- C אזי כאשר T היא הטמפרטורה של הגוף (נניח כי זו אחידה בכל מקום בגוף לפי מודל קיבול חום מקובץ) אזי מתקיים  Q=CT, נצפה שהטמפרטורה של הגוף תחווה דעיכה אקספוננציאלית עם הזמן.
מהגדרת קיבול החום- C נקבל את הקשר  C=dQ/dT. נגזור ביטוי זה לפי הזמן ונקבל את הזהות (תקפה כל עוד מודל קיבול החום המקובץ תקף)  dQ/dt=C(dT/dt). ביטוי זה יכול להחליף את היחס -  dQ/dt בביטוי הראשון בפיסקה זאת, ואז אם (T(t היא טמפרטורת הגוף בזמן t ו- T_{env} זו הטמפרטורה של הסביבה המקיפה את הגוף אזי מתקיים :
כאשר -  r=hA/c. הוא קבוע חיובי המאפיין את המערכת, שיחידותיו הם , s^{-1} וכתוצאה מכך נובע לפעמים במונחי קבוע זמן אופייני  t_{0} :  r=1/t_{0}=-(dT(t)/dt)/\Delta T.
כתוצאה מכך במערכת תרמיות  t_{0}=C/hA. (קיבול החום הכולל C של המערכת ניתן לייצוג על ידי קיבול חום הכולל מסי -  c_{p} מוכפל במסה שלו M ככה שקבוע הזמן  t_{0} שווה גם ל-  t_{0}=C/hA.)
הפתרון של המשוואה הדיפרנציאלית ניתן על ידי :
ואם :  T(t)-T_{\mathrm {env} }\ \quad = \Delta T(t)\quad  ו-  \Delta T(0)\quad  זה הפרש הטמפרטורות בזמן 0 אז פתרון החוק של ניוטו יוצג:
או:
לקריאה נוספת

Incropera DeWitt VBergham Lavine 2007, Introduction to Heat Transfer, 5th ed., pg. 6 ISBN 978-0-471-45727-5
Louis C. Burmeister, (1993) “Convective Heat Transfer”, 2nd ed. Publisher Wiley-Interscience, p 107 ISBN 0-471-57709-X, 9780471577096, Google Book Search. Accessed 20-03-09
זנב של ספנס

| --- | --- |
 שיוך:  heterogeneous anatomical cluster 
 על שם:  James Spence
 מזהים
 לטינית (TA98):  processus lateralis 
 טרמינולוגיה אנטומיקה:  A16.0.02.007 
 TA2 (2019):  7100 
 FMA:  58072 
 מערכת השפה הרפואית המאוחדת:  C0222611 
 
זנב של ספנס (באנגלית: Tail of Spence), נקרא גם זיז בית השחי (באנגלית: Axillary process), הוא אזור התארכות של רקמת השד המשתרעת לתוך בית השחי. השד מונח על שרירי בית החזה וחיתולית החזה וזהו למעשה התארכות של הרביע אנטרולטרלי של השד, מה שיוצר לשד צורה של טיפה. הוא עובר אל בית השחי דרך פתח בחיתולית העמוקה שנקרא "חור על-שם לאנגר" (foramen of Langer). ניתן למצוא באזור הזנב של ספנס רקמות שד ובלוטות לימפה. אזור זה נקרא על-שם המנתח הסקוטי ג'יימס ספנס.
הזנב של ספנס הוא הקצה העליון של קו החלב.
בלוטות הלימפה - מספרים 3 ו-4 נמצאות באזור הזנב של ספנס.
פתולוגיה

סרטן שמקורו באזור זה נחשב לנפרד מזה שמקורו ברביע האנטרולטרלי של השד ונחשב נדיר. סרטן באזור זה קרוי סרטן בזנב של ספנס (CATS).
הערות שוליים

↑  Memon S, Emanuel JC (2008). "The axillary tail--an important caveat in prophylactic mastectomy". Breast J. 14 (3): 313–4. doi:10.1111/j.1524-4741.2008.00585.x. PMID 18373642.
↑  אנטומיה של השד, באתר ויקירפואה, ‏10 באוקטובר 2012
↑  Sebastian, Anton (1999). A dictionary of the history of medicine. Carnforth, Lancs: Parthenon. p. 677. ISBN 1-85070-021-4.
↑  FEDERICO AMPIL, GLORIA CALDITO, BENJAMIN HENDERSON, BENJAMIN LI, ROGER H. KIM, GARY BURTON and QUYEN CHU, Carcinoma of the Axillary Tail of Spence: A Case Series, The International Institute of Anticancer Research, ‏ספטמבר 2012
| --- | --- |
בקרת זהויות :  TA98: A16.0.02.007
טמפרה (עיר)

טמפרה (בפינית: Tampere; בשוודית: Tammerfors) היא עיר בדרום מערב פינלנד, השלישית בגודלה במדינה. העיר שוכנת על גדות ימת נסי. העיר משמשת מרכז חשוב לתעשייה, ויש בה תחנת כוח הידרו-חשמלית המשמשת להפעלת בתי החרושת בעיר.
אתר התיירות הראשי בטמפרה הוא הפארק - Särkänniemi, המכיל דולפינריום ומגדל, בראשו יש מסעדה מסתובבת, ואטרקציות נוספות לתיירים.
היסטוריה

טמפרה נבנתה כשוק ליד נהר הטמרקוסקי בשנת 1775 על ידי גוסטב השלישי מלך שוודיה, וארבע שנים לאחר מכן, בשנת 1779, זכתה במעמד של עיירה. באותו הזמן הייתה
טמפרה קטנה מאוד, ולא עלתה על כמה קילומטרים מרובעים מסביב לנהר הטמרקוסקי.
טמפרה גדלה במהירות עצומה במאה ה-19, והייתה מרכז תעשייתי ומסחרי חשוב בפינלנד. במשך המחצית השנייה של המאה ה-19 הייתה טמפרה בעלת כמחצית כוח העבודה התעשייתי בפינלנד. אופייה התעשייתי במאה ה-19 ובמאה ה-20 העניק לטמפרה את הכינוי "מנצ'סטר של הצפון".
טמפרה גדלה לאחר שהצטרפו אליה אזורים ושכונות סמוכים:
Messukylä - הצטרפה לטמפרה בשנת 1947
Lielahti - הצטרפה לטמפרה בשנת 1950
טמפרה הייתה זירת לאירועים חשובים  מבחינה אסטרטגית במלחמת האזרחים הפינית (28 בינואר - 15 במאי שנת 1918).
בשנת 2003 היו בטמפרה כ-200,000 תושבים, והיא הייתה העיר השלישית בגודלה במדינה, אך בהתאם להגדרת האיחוד האירופי, היא אינה נחשבת לעיר, עקב צפיפות האוכלוסייה הנמוכה בה. טמפרה קוסמת לרבים בזכות שתי האוניברסיטאות שבה:
אוניברסיטת טמפרה (TAU)
אוניברסיטת טמפרה למדעים מעשיים (TAMK)
אוניברסיטאות אלו ממוקמות בהרוואנטה, ולהן יחד כ-30,000 סטודנטים.
Aitolaht - הצטרפה לטמפרה בשנת 1966
Teisko - הצטרפה לטמפרה בשנת 1972
טמפרה הייתה ידועה בעיקר בזכות מפעלי הנייר, המתכת והטקסטיל שלה, שרובם הוחלפו בענפי טכנולוגיית המידע ותקשורת.
ערים תאומות

לטמפרה יש 19 ערים תאומות:
רומניה בראשוב, רומניה
גרמניה קמניץ, גרמניה
גרמניה אסן, גרמניה
ליטא קובנה, ליטא
אוקראינה קייב, אוקראינה
דנמרק קלאקסוויק, איי פארו, דנמרק
איסלנד קואופווגיר, איסלנד
אוסטריה לינץ, אוסטריה
פולין לודז', פולין
הונגריה מישקולץ, הונגריה
רוסיה ניז'ני נובגורוד, רוסיה
שוודיה נורשפין, שוודיה
דנמרק אודנסה, דנמרק
צ'כיה אולומואוץ, צ'כיה
ארצות הברית סירקיוז, ניו יורק, ארצות הברית
אסטוניה טרטו, אסטוניה
נורווגיה טרונדהיים, נורווגיה
הרפובליקה העממית של סין גואנגג'ואו, הרפובליקה העממית של סין
טנזניה מוואנזה, טנזניה
המשטרה הלאומית של צרפת

| --- | --- |


 Pro patria vigilant   (שומרים על המולדת)
 מידע כללי
 מדינה:  צרפת צרפת
 משרד אחראי:  ממשלת צרפת
 סוכנות אם:  משרד הפנים
 תאריך הקמה:  9 ביוני 1966
 סוכנות קודמת:  Sûreté nationale (1944 - 1966)
 מנהל:  Gérald Darmanin 
 מטה מרכזי:  Rue des Saussaies, הרובע השמיני, פריז
 עובדים:  149,700 (2017)
 תקציב:  6.7 מיליארד אירו
 http://www.police-nationale.interieur.gouv.fr
 
המשטרה הלאומית במצעד צבאי ביום הבסטיליה, 2013.
שוטר ביטחון הציבור בשטרסבורג.
שוטרים בפעילות מבצעית.
המשטרה הלאומית (בצרפתית: Police Nationale) היא גוף אכיפת החוק הראשי ויחידת ביטחון הציבור העיקרית בצרפת ומעסיקה צוות אזרחי בניגוד למקבילה המיליטריסטית יותר, הז'נדרמריה והיא עוסקת במגוון נושאים.
המשטרה הלאומית הוקמה ביוני 1966 במקום מנגנון הביטחון הלאומי שהיה קיים מ-1944 וכיום זוהי יחידת השיטור המרכזית של משרד הפנים הצרפתי. המשטרה נועדה להגן על חייהם, בריאותם, זכויות האדם וחירויות האזרחים בצרפת, אזרחים זרים ואנשים חסרי אזרחות והיא עוסקת בעיקר בלחימה בפשע, בטיחות רכוש הציבור וביטחון הציבור. המשטרה מבצעת את צווי נשיא צרפת או את הנחיותיו של שר הפנים. המשטרה מורכבת מגופי אכיפת חוק טריטוריאליים של משרד הפנים וראשי משטרות עירוניות.
בראש המשטרה עומד שר הפנים הצרפתי, האחראי לניהולה. מטה המשטרה נמצא בבניין משרד הפנים ברובע השמיני של פריז.
מבנה

יחידת ביטחון הציבור (Sécurité Publique) אחראית לניהול פעילויות משטרתיות בטריטוריות הצרפתיות. מרבית השוטרים עוטים מדים, אם כי ישנן יחידות חשאיות שאנשיהן לובשים ביגוד אזרחי כדוגמת יחידת BAC (Brigade Anti-Criminalité, הגדוד ללוחמה בפשיעה)
משטרת הגבולות (Police aux Frontières) היא יחידת משמר גבול של המשטרה הלאומית האחראיות למאבק בהגירה לא חוקית ופועלת בנמלי התעופה, נמלי הים ובתחנות הרכבת. אגף מיוחד שלה עוסק גם באבטחת הצד הצרפתי של תעלת למאנש
מחלקת הביטחון הרפובליקנית (Compagnie Républicaine de Sécurité) הוא גוף במשטרה הלאומית האחראי לפיזור הפגנות ומלחמה בתאונות.
המשטרה המשפטית (Police Judicaire) הוא גוף האחראי למחקר וחקירת פשיעה וחוקר חשודים ברצח, שוד, אונס ומחבלי טרור. אחראית לניהול מעבדות הזיהוי הפלילי.
שירות האבטחה (Service de la Protection) הוא גוף אבטחת אישים של המשטרה האחראי לאבטחת מנהיגי צרפת, מנהיגים זרים ושגרירים. בתוכו נמצאת חוליית האבטחה לנשיאות הרפובליקה.
יחידת RAID (ראשי תיבות של Recherche, Assistance, Intervention, Dissuasion) היא יחידת עילית מיוחדת של המשטרה הלאומית האחראית למאבק בפשיעה חמורה, לוחמה בטרור וטיפול בחטיפות ומשברי בני ערובה.
יחידת BRI, יחידת עילית לחילוץ בני ערובה וטיפול בפשעי שוד וחטיפה.
דרגות

דרגות זוטרות
"Gardien de la paix stagiaire"
"Gardien de la paix"
Brigadier
Brigadier chef
Major
פיקוד
élève lieutenant
Lieutenant stagiaire
Lieutenant
Capitaine
Commandant
פיקוד בכיר
Commissaire
Commissaire divisionnaire
Contrôleur général
Inspecteur général
Directeur des services actifs
הערות שוליים

↑  L'assemblée nationale adopte le budget 2013 de la mission sécurité - L'Obs(בצרפתית)
| --- | --- |
בקרת זהויות :  NLI: 987007566768405171
המשטרה המלכותית של גיברלטר

|  מידע כללי |
| --- | --- |
 מדינה:  הממלכה המאוחדת הממלכה המאוחדת
 תחום שיפוט:  גיברלטר גיברלטר
 תאריך הקמה:  25 ביוני 1830
 עובדים:  248
 https://www.police.gi/
 
המשטרה המלכותית של גיברלטר (באנגלית: Royal Gibraltar Police ובקיצור הנהוג בדרך כלל RGP) היא סוכנות אכיפת החוק האזרחית המרכזית בגיברלטר, וכוח השיטור הוותיק ביותר בחבר הלאומים הבריטי מחוץ לממלכה המאוחדת. הוקמה ב-25 ביוני 1830, 9 חודשים לאחר שסר רוברט פיל הקים את משטרת המטרופולין של לונדון.
המשטרה המלכותית של גיברלטר קיבלה את התחילית "מלכותית" בשנת 1992 על ידי המלכה אליזבת השנייה, ולפני כן נקראה רק "משטרת גיברלטר". מספר החירום של המשטרה הוא 199.
מבנה

ה-RGP נחלקת למספר יחידות שונות, בהן מחלקת חקירות פליליות (CIDׂׂ), מחלקת סמים, יחידה חמושה, יחידת זיהוי פלילי, מחלקת תנועה, יחידת ימית, מחלקת מבצעים והענף המיוחד (Special Branch). כוח האדם של ה-RGP כולל כ-220 שוטרים. מפקד המשטרה מאז 2012, הוא אדוארד יום.
היחידה הימית של ה-RGP הוקמה על מנת לאכוף את החוק במים הטריטוריאליים של גיברלטר, ולעיתים קרובות פועלת בשיתוף פעולה עם סוכנויות מקומיות ובינלאומיות שונות. היחידה הימית משחקת תפקיד מרכזי וחיוני במבצעים למניעת הברחות סמים באזור גיברלטר. הספינות של היחידה הימית הן: סר יהושע חסן (Sir Joshua Hassan), סר ויליאם ג'קסון (Sir William Jackson), סר פרנסיס ריצ'רדס (Sir Francis Richards) וסר ג'ון צ'אפל (Sir John Chapple).
מאז הקמתה ועד ל-1999, אז הוקם סניף של הארגון אמבולנס סנט ג'ון, שימשה ה-RGG כשירות האמבולנסים היחיד בגיברלטר. במקרי החירום שבהם נדרשו האמבולנסים, הוקצו זמנית למשימה שוטרים ממחלקת המבצעים של המשטרה. נוסף על כך, עד תחילת שנות ה-90 פעלה ה-RGP כמשטרת הגירה בכל נקודות הכניסה לגיברלטר.
המטה הראשי הנוכחי ממוקם ב-New Mole House Police Station, דרך רוֹסיה (Rosia Road). תחנה נוספת ממוקמת ב-Irish Town מס' 120, שם שכן בעבר המטה הראשי.
גלריית תמונות

רכב תגובה חמוש (ARV) בשירות המשטרה המלכותית של גיברלטר
סירה מתנפחת קשיחת תחתית (RHIB) מדגם PMB-2 בשירות היחידה הימית
יחידת מז"פ בגיברלטר
מפקח של ה-RGP במדים
כלי רכב משטרתיים חונים מחוץ למטה הראשי של המשטרה
ספינת היחידה הימית "סר ויליאם ג'קסון"
ספינת היחידה הימית "סר יהושע חסן"
הונדה משטרתית
הערות שוליים

↑  Graeme R. Newman (2010). "Crime and Punishment around the World ", ABC-CLIO Publishing, volume 4, p. 133. ISBN 0313351333
↑  "Gibraltar: Detailed Assessment Report on Anti-Money Laundering and Combating the Financing of Terrorism", p. 45, by the International Monetary Fund.
↑  "Appointment of Commisioner of Police", in the Gibraltar Police Authority official site.
חישול

חתך של מוט מחושל.
חישול הוא פעולת עיצוב מתכת על ידי לחיצה או כבישה. תכונת החשילות נקבעת בהתאם לאפשרות ללחוץ את החומר מבלי שיסדק. תהליך החישול הוא תהליך עיבוד שבו מעצבים את צורת חומר הגלם באמצעות כוחות לחיצה או מכות לזרימה בכיוונים רצויים.
תהליך החישול נעשה בדרך כלל בחום, אך מתבצע גם בקור (טמפרטורת החדר) כאשר קיימת פלסטיות טובה של המתכת. חימום החומר מוריד את גבול הכניעה של המתכת, מה שמאפשר את עיצובו על ידי הפעלת כוחות לחיצה קטנים.
החישול הוא אחד מתהליכי עיבוד המתכת העתיקים ביותר.
סוגי חישולים

נהוג להגדיר שני סוגי חישולים:
חישול חופשי, שבו החומר זורם באופן חופשי.
חישול בְּטבע, שבו החומר זורם בתוך טבע (תבנית) פתוח או סגור.
סוגי חישולים > חישול חופשי

בחישול חופשי החומר זורם באופן חופשי ויכול להתפשט לכל כיוון. בדרך כלל החומר זורם בניצב לכוח הלחיצה. בחישול חופשי אין שליטה למעשה על כיווני הזרימה וכאשר רוצים לשלוט עליהם יש להשתמש בטבע כלשהו.